Universis presentes litteras inspecturis, Stephanus permissione divina Episcopus Parisiensis, salutem in Domino. Notum facimus quod, cum venerabiles viri decanus et capitulem Ecclesie Senonensis nostre Metropolis conquererentur de eo quod, post provisionem a Sede Apostolica de Parisiensi ecclesia nobis factam, ad predictam nostram (F° 52), ecclesiam veneramus nondum profecti ad supradictam Senonensem Ecclesiam Metropolitanam nostram, quod prius, sicut ceteri suffraganci consueverunt et debent professionem facere, ibidemque capam unam sericeam et certam pecuniam offerre, ut asserunt, tenebamur. Nos qui, non ex proposito, sed quia adventum nostrum ad dictam nostram ecclesiam ex certis et racionabilibus causis, eciam accedente ad hoc voluntate illustrissimi principis domini Karoli, primogeniti ac locumtenentis domini Regis Francie et ducis Normannie, nos accelelare oportuit, nolumus per hoc predictis decano et capitulo et Ecclesie Senonensi, nostre Metropolitane predicte, preiudicium aliquod generari, ymo jus eorum in hac parte volumus sicut prius illesum, illibatum et integrum remanere, et quam primum commode poterimus, ad predictam Senonensem Ecclesiam pro predictis, si et quatenus tenemur, implendis promictimus personaliter proficisci. In cujus rei testimonium sigillum nostrum presentibus licteris duximus apponendum. Datum Parisius sub sigillo nostro die XV mensis marcii, anno Domini millesimo CCC° sexagesimo tercio. Sic signatum: HERBERTI.